**Comunicat privind demararea proiectului**

|  |
| --- |
| **Pedagogie-Educație-Digitalizare (PED@USV)** |

**PNRR: Fonduri pentru România modernă și reformată!**

**Suceava, 11 noiembrie 2024**

**Universitatea „Ștefan cel Mare” din Suceava** **anunță demararea proiectului Pedagogie-Educație-Digitalizare (PED@USV), care a obținut finanțare în cadrul Apelului Pedagogie digitală pentru cadrele didactice din învățământul preuniversitar, PNRR, Pilonul VI, Componenta 15, Reforma 5, Investiția 8 – Program de formare la locul de muncă pentru personalul didactic. Proiectul va fi implementat în cadrul unui parteneriat încheiat între Universitatea „Ștefan cel Mare” din Suceava și partenerii Casele Corpului Didactic din Suceava, Botoșani, Bacău și Neamț.**

**Obiectivul general al proiectului este:** implementarea unui program de pedagogie digitală adresat învățământului preuniversitar prin oferirea unei abordări integrate a activităților didactice în format digital, în vederea dezvoltării unui sistem de educație flexibil, digitalizat, adaptabil, de calitate, capabil să răspundă provocărilor din era digitală și să genereze schimbare. Prin obiectivul său general, proiectul răspunde scopului apelului, care urmărește dezvoltarea și implementarea unui program de formare continuă a cadrelor didactice din învățământul preuniversitar, ce vizează dezvoltarea competențelor digitale și de pedagogie digitală pentru a integra eficient tehnologiile în practicile de predare, a pregăti elevii pentru era digitală și pentru a crește calitatea educației, vizând toate activitățile specifice de la predare, evaluare, comunicarea cu părinții și până la crearea și schimbul de conținut și resurse digitale în conformitate cu cadrul european pentru competențe digitale ale cadrelor didactice (DigCompEdu) și cu standardele de competențe digitale recunoscute la nivel internațional.

**Obiectivele specifice ale proiectului** sunt:

* **O1**: Îmbunătățirea competențelor digitale integrate în context pedagogic ale cadrelor didactice din învățământul preuniversitar din județele Suceava, Botoșani, Bacău, Neamț prin implementarea unui program de formare a competențelor de pedagogie digitală;
* **O2**: Valorificarea, prin aplicarea în procesul didactic de la nivelul unităților de învățământ preuniversitar din județele Suceava, Botoșani, Bacău, Neamț, a competențelor digitale îmbunătățite dobândite de cadrele didactice participante.

**Indicatorii de rezultat ai proiectului** sunt:

* Un număr de 3500 de cadre didactice din învățământul preuniversitar de stat formate în domeniul pedagogiei digitale;
* Un număr de minimum 1750 de cadre didactice publică materiale educaționale deschise pe o platformă a Ministerului Educației, care va cuprinde o colecție de lecții multimedia care să servească drept modele de bune practici pentru fiecare arie curriculară/disciplină de studiu.

**Valoarea totală eligibilă a proiectului este de 13.676.873,60 lei (fără TVA)**.

|  |  |
| --- | --- |
| Persoana de contactManager Proiect: Lect. dr. ing. Gabriel CRAMARIUCE-mail: gabriel.cramariuc@usm.ro |  |